LV Eiropas Savienības Oficiālais Vēstnesis C 440/37

INFORMATĪVS PAZIŅOJUMS – SABIEDRISKĀ APSPRIEŠANA

Japānas iesniegtās ģeogrāfiskās izcelsmes norādes, kas aizsargājamas Eiropas Savienībā

(2017/C 440/14)

Patlaban notiekošajās sarunās ar Japānu par brīvās tirdzniecības nolīgumu (turpmāk “nolīgums”), kurā ir ietverta arī nodaļa par ģeogrāfiskās izcelsmes norādēm, Japānas iestādes ir iesniegušas pielikumā pievienoto sarakstu ar ģeogrāfiskās izcelsmes norādēm, kas jāaizsargā saskaņā ar nolīgumu. Eiropas Komisija patlaban apsver, vai šīs ģeogrāfiskās izcelsmes norādes saskaņā ar nolīgumu ir jāaizsargā kā ģeogrāfiskās izcelsmes norādes tādā nozīmē, kā paredzēts Līguma par intelektuālā īpašuma tiesību komercaspektiem 22. panta 1. punktā.

Komisija aicina jebkuru dalībvalsti vai trešo valsti, vai jebkuru fizisko vai juridisko personu, kurai ir likumīgas intereses vai kura ir pastāvīgais iedzīvotājs vai veic uzņēmējdarbību dalībvalstī vai trešā valstī, attiecīgā gadījumā celt iebildumus pret šādu aizsardzību, iesniedzot pienācīgi pamatotu paziņojumu.

Paziņojumi par iebildumiem Komisijai jāsaņem divu mēnešu laikā no šā paziņojuma publicēšanas dienas. Paziņojumi par iebildumiem jānosūta uz šādu e-pasta adresi: AGRI-A4@ec.europa.eu

Paziņojumi par iebildumiem tiks izskatīti vienīgi tad, ja tie būs saņemti minētajā termiņā un ja šajos paziņojumos būs norādīts, ka pieteiktā nosaukuma aizsardzība var būt par iemeslu tam, ka:

a) nosaukums konfliktē ar augu šķirnes vai dzīvnieku šķirnes nosaukumu un tāpēc var maldināt patērētāju par produkta patieso izcelsmi;

b) nosaukums ir pilnībā vai daļēji homonīms tādam nosaukumam, kas Savienībā jau ir aizsargāts atbilstīgi Eiropas Parlamenta un Padomes 2012. gada 21. novembra Regulai (ES) Nr. 1151/2012 par lauksaimniecības produktu un pārtikas produktu kvalitātes shēmām (1), vai ir iekļauts nolīgumos, kurus Savienība noslēgusi ar šādām valstīm: — DAK EPN valstis (proti, Botsvāna, Lesoto, Mozambika, Namībija, Svazilenda un Dienvidāfrika) (2), — Šveice (3), — Koreja (4), — Centrālamerika (5), — Kolumbija, Peru un Ekvadora (6), — Melnkalne (7), — Bosnija un Hercegovina (8), — Serbija (9), — Moldova (10), — Ukraina (11), — Gruzija (12);

c) nosaukums, ņemot vērā preču zīmes reputāciju, atpazīstamību un lietošanas ilgumu, var maldināt patērētāju attiecībā uz produkta patieso identitāti;

d) nosaukuma reģistrācija var apdraudēt pilnīgi vai daļēji identiska nosaukuma vai preču zīmes pastāvēšanu vai tādu produktu pastāvēšanu, kas likumīgi tirgoti vismaz piecus gadus pirms šā paziņojuma publicēšanas dienas;

e) vai arī minētajos paziņojumos par iebildumiem sniegta sīkāka informācija, no kuras iespējams secināt, ka nosaukums, kura aizsardzība ir pieprasīta, uzskatāms par parastu nosaukumu.

Iepriekš minētos kritērijus izvērtē attiecībā uz Savienības teritoriju, kas intelektuālā īpašuma tiesību gadījumā nozīmē vienīgi teritoriju vai teritorijas, kur minētās tiesības ir aizsargātas. Šo nosaukumu aizsardzība Eiropas Savienībā ir iespējama ar nosacījumu, ka sekmīgi tiek pabeigtas minētās sarunas un tiek pieņemts attiecīgs tiesību akts.

Ģeogrāfiskās izcelsmes norāžu saraksts (13)

Japānas iesniegtās ģeogrāfiskās izcelsmes norādes, kas aizsargājamas Eiropas Savienībā (14) Produkta kategorija “ ” ( Hacho Miso ) Citi Līguma I pielikumā minētie produkti (garšvielas u. c.) – garšvielas “ ” ( Okuhida Yamanomura Kanboshi Daikon ) Svaigi vai pārstrādāti augļi, dārzeņi un labība – žāvēti rutki “ ” ( Kamisho Satoimo ) Svaigi vai pārstrādāti augļi, dārzeņi un labība – taro “ ” ( Iwatenodamura Araumi Hotate ) Svaigas zivis, gliemji, vēžveidīgie un to izstrādājumi – gliemenes “ ” ( Sakurajima Komikan ) Svaigi vai pārstrādāti augļi, dārzeņi un labība – mandarīni “ ” ( Wakasaobama Kodai Sasazuke ) Svaigas zivis, gliemji, vēžveidīgie un to izstrādājumi – marinēta zivs “ ” ( Ryukyu Moromisu ) Citi Līguma I pielikumā minētie produkti (garšvielas u. c.) – rīsu iesala etiķis “ ” ( Omi Gyu )/“ Omi Beef ” Svaiga gaļa (un subprodukti) – liellopu gaļa “ ” ( Miyazaki Gyu )/“ Miyazaki Wagyu ”/“ Miyazaki Beef ” Svaiga gaļa (un subprodukti) – liellopu gaļa “ ” ( Kagoshima Kuroushi )/“ Kagoshima Wagyu ” Svaiga gaļa (un subprodukti) – liellopu gaļa “ ” ( Nyuzen Jumbo Suika )/“ Nyuzen Jumbo Watermelon ” Svaigi vai pārstrādāti augļi, dārzeņi un labība – arbūzi “ ” ( Kagawa Obara Beniwase Mikan ) Svaigi vai pārstrādāti augļi, dārzeņi un labība – mandarīni “ ” ( Hetsuka Daidai ) Svaigi vai pārstrādāti augļi, dārzeņi un labība – citrusaugļi “ ” ( Dojo Hachiya Gaki ) Svaigi vai pārstrādāti augļi, dārzeņi un labība – žāvētas hurmas “ ” ( Ogawarako-san Yamato Shijimi )/“ Lake Ogawara Brackish water clam ” Svaigas zivis, gliemji, vēžveidīgie un to izstrādājumi – saldūdens gliemenes “ ” ( Miyagi Salmon )/“ Miyagi Salmon ” Svaigas zivis, gliemji, vēžveidīgie un to izstrādājumi – zivis

(1) OV L 343, 14.12.2012., 1. lpp.

(2) Padomes 2016. gada 1. jūnija Lēmums (ES) 2016/1623 par to, lai Eiropas Savienības vārdā parakstītu un provizoriski piemērotu Ekonomisko partnerattiecību nolīgumu starp Eiropas Savienību un tās dalībvalstīm, no vienas puses, un DAK EPN valstīm, no otras puses (OV L 250, 16.9.2016., 1. lpp.).

(3) Padomes un attiecībā uz nolīgumu par zinātnisku un tehnoloģisku sadarbību arī Komisijas 2002. gada 4. aprīļa Lēmums 2002/309/EK par septiņu nolīgumu noslēgšanu ar Šveices Konfederāciju (OV L 114, 30.4.2002., 1. lpp.) un jo īpaši Eiropas Kopienas un Šveices Konfederācijas Nolīguma par tirdzniecību ar lauksaimniecības produktiem 7. pielikums.

(4) Padomes 2010. gada 16. septembra Lēmums 2011/265/ES par to, lai Eiropas Savienības vārdā parakstītu un provizoriski piemērotu Brīvās tirdzniecības nolīgumu starp Eiropas Savienību un tās dalībvalstīm, no vienas puses, un Korejas Republiku, no otras puses (OV L 127, 14.5.2011., 1. lpp.).

(5) Nolīgums, ar ko izveido asociāciju starp Eiropas Savienību un tās dalībvalstīm, no vienas puses, un Centrālameriku, no otras puses (OV L 346, 15.12.2012., 3. lpp.).

(6) Tirdzniecības nolīgums starp Eiropas Savienību un tās dalībvalstīm, no vienas puses, un Kolumbiju un Peru, no otras puses (OV L 354, 21.12.2012., 3. lpp.), un Pievienošanās protokols Tirdzniecības nolīgumam starp Eiropas Savienību un tās dalībvalstīm, no vienas puses, un Kolumbiju un Peru, no otras puses, lai ņemtu vērā Ekvadoras pievienošanos (OV L 356, 24.12.2016., 3. lpp.).

(7) Padomes 2007. gada 15. oktobra Lēmums 2007/855/EK, lai parakstītu un noslēgtu Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Melnkalnes Republiku, no otras puses (OV L 345, 28.12.2007., 1. lpp.).

(8) Padomes 2008. gada 16. jūnija Lēmums 2008/474/EK par to, lai noslēgtu Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Bosniju un Hercegovinu, no otras puses (OV L 169, 30.6.2008., 10. lpp.), 6. protokols.

(9) Padomes 2008. gada 29. aprīļa Lēmums 2010/36/EK par to, lai parakstītu un noslēgtu Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Serbiju, no otras puses (OV L 28, 30.1.2010., 1. lpp.).

(10) Padomes 2012. gada 3. decembra Lēmums 2013/7/ES par to, lai noslēgtu Nolīgumu starp Eiropas Savienību un Moldovas Republiku par lauksaimniecības produktu un pārtikas produktu ģeogrāfiskās izcelsmes norāžu aizsardzību (OV L 10, 15.1.2013., 1. lpp.).

(11) Asociācijas nolīgums starp Eiropas Savienību un tās dalībvalstīm, no vienas puses, un Ukrainu, no otras puses (OV L 161, 29.5.2014., 3. lpp.).

(12) Padomes 2012. gada 14. februāra Lēmums 2012/164/ES par to, lai noslēgtu Nolīgumu starp Eiropas Savienību un Gruziju par lauksaimniecības produktu un pārtikas produktu ģeogrāfiskās izcelsmes norāžu aizsardzību (OV L 93, 30.3.2012., 1. lpp.).

(13) Saraksts, ko saistībā ar patlaban notiekošajām sarunām iesniegušas Japānas iestādes un kas reģistrēts Japānā.

(14) Transkripcija iekavās sniegta vienīgi informācijai.